A Basilica de Sant Per d'o Vaticano (en italián Basilica di San Pietro in Vaticano, en latín Basilica Vaticana) ye un d'os principals edificios d'o catolicismo y o más gran tanto en importancia, ya que ye a ilesia d'os papas, como por a suya grandaria, ya que tien 193 metros de largaria y 44,5 d'altaria. Ye situata a cantos d'o río Tíber, aintro d'o territorio d'o Vaticano, un estato independient aintro d'a ciudat de Roma. No ye a seu d'a diocesi de Roma, pero sí que ye a ilesia d'o Papa, en a que celebra as ceremonias liturchicas más importants. En o suyo seu interior se troba a cathedra Petri, u "Cadiera de Sant Per". L'autentica seu de Roma ye l'archibasilica de Sant Chuan d'o Laterán.